MRK ondersoek kameras in tronke | Maroela Media
Die kommissie het onder andere onderneem om ondersoek in te stel watter metodes in ander regsgebiede se tronke gebruik word, en moet hul bevindinge aan die oorsigkomitee van die parlement se korrektiewe dienste bekend maak, het die Cape Argus Donderdag berig.
Lawrence Mushwana, die hoof van die MRK, het Woensdag aan die oorsigkomitee gesê hulle het nog nie 'n besluit oor die kwessie geneem nie, maar dat die kommissie die regte van gevangenes teen die regte van die gemeenskap moet opweeg.
"As 'n mens na die nagevolge kyk van wat alles daagliks in ons tronke gebeur, was dit gister al nodig om iets daaraan te doen," het hy in sy private hoedanigheid gesê.
Judith Cohen, 'n lid van die oorsigkomitee, het gesê dit is tyd om opsies te ondersoek en oplossings te vind. "Wanneer 'n persoon gevonnis word om tronk toe te gaan, las die regter nie by dat 'as deel van jou vonnis, gaan jy op jou eerste aand in die tronk verkrag word' nie," het sy gesê.